Διαχείριση κινδύνων και προγραμματισμός στόχων στο σχεδιασμό και την υλοποίηση των τεχνικών έργων: Η περίπτωση αναβάθμισης εξωτερικής περιφερειακής οδού
Creators: name: Καμάκας, Αλέξανδρος Ιωάννη
Publisher: name: Aristotle University of Thessaloniki
Year: 2015
Subjects: Κίνδυνος
Διαχείριση έργων
Προγραμματισμός στόχων
Risk
Construction management
Goal programming

description: Αντικείμενο της παρούσας διπλωματικής εργασίας είναι η ανάλυση της διαχείρισης των κινδύνων στα τεχνικά έργα με τη βοήθεια της συνδυαστικής χρήσης του λογισμικού Primavera Risk Analysis (Pertmaster) και του προγραμματισμού των στόχων (Goal Programming).Η ανάγκη για την πρόβλεψη των καταστάσεων οι οποίες επιδρούν στα τεχνικά έργα πηγάζει από τις ίδιες τις συνέπειες που προκαλούνται σε αυτά. Και αυτή η ανάγκη υπήρχε ανέκαθεν. Ωστόσο, όσο αυξάνεται η πολυπλοκότητα των έργων, τόσο αυξάνεται και ο όγκος των εργασιών, επομένως αυξάνεται και ο χρόνος που απαιτείται για να υλοποιηθεί. Ο χρόνος, όμως, αποτελεί και έναν από τους σημαντικότερους παράγοντες που καθορίζουν την αβεβαιότητα. Αποτέλεσμα των παραπάνω ήταν να αναχθεί η διαχείριση των κινδύνων σε επιστήμη, στην οποία οι εταιρείες επενδύουν σημαντικά ποσά ώστε να περιοριστεί η πιθανότητα να έρθουν αντιμέτωπες με ανυπολόγιστες ζημίες. Στην εργασία αυτή, γίνεται μια προσπάθεια παρουσίασης ολόκληρης της διαδικασίας της διαχείρισης των κινδύνων, με τη μορφή ενός εγχειριδίου από τη στιγμή της σύλληψης μέχρι την παράδοση στον κύριο του έργου. Στη συνέχεια, και με οδηγό τα όσα αναφέρονται στο θεωρητικό κομμάτι και την αντίστοιχη βιβλιογραφία, συντάσσεται ένας πίνακας με τους συνηθέστερους κινδύνους που εμφανίζονται κατά την εκτέλεση ενός έργου. Εξειδικευμένοι κίνδυνοι που σχετίζονται με συγκεκριμένης φύσης έργα αποφεύγονται, εξασφαλίζοντας την ευρεία χρήση της μελέτης περίπτωσης και προστατεύοντας τα αποτελέσματα από αυθαίρετες γενικεύσεις. Οι κίνδυνοι αυτοί αναλύονται με τη βοήθεια των εργαλείων του λογισμικού Pertmaster, αφού προηγουμένως έχουν αποδοθεί ποιοτικά και ποσοτικά χαρακτηριστικά. Τα αποτελέσματα που προκύπτουν αποτελούν τα νέα δεδομένα για τον προγραμματισμό των στόχων. Οι κίνδυνοι, ομαδοποιημένοι σε κατηγορίες, είναι πλέον οικονομικά μεγέθη επιρροής του έργου. Βασική επιδίωξη σε αυτό το στάδιο είναι η μοντελοποίηση των δεδομένων έτσι ώστε το κεφάλαιο που μπορεί να διατεθεί στη διαχείριση των κινδύνων να μοιραστεί με τέτοιο τρόπο ώστε τελικά να προκύψει το βέλτιστο δυνατό αποτέλεσμα, μια κατάσταση δηλαδή που πλησιάζει κατά το δυνατόν στην ιδανική λύση. Κατά τη διάρκεια της εκτέλεσης των έργων όμως πολλές από τις παραμέτρους του προβλήματος μεταβάλλονται. Έτσι, σε δεύτερη φάση, στο βασικό μοντέλο, τροποποιούνται οι επιδιώξεις και ο τρόπος διαχείρισης των δεδομένων και επιλύεται το ίδιο πρόβλημα. Με αυτόν τον τρόπο εξασφαλίζεται η άμεση αντιμετώπιση των ζητημάτων που προκύπτουν σε ένα εξορισμού δυναμικό περιβάλλον.
description: The object of this thesis is the analysis of risk management in construction projects by means of combined use of software Primavera Risk Analysis (Pertmaster) and Goal Programming. The need to anticipate situations that affect the technical projects stems from the actual impact caused to them. And this need has always existed. However, with increasing complexity of the works, the greater the volume of work therefore increases and the time required to implement. Time, however, is also one of the major factors that determine the uncertainty. The result of the above was to become risk management in science, in which companies invest considerable sums in order to limit the probability confronted with incalculable damage. In this master thesis, there is a presentation of the entire risk management process as a manual, from the conception till the delivery of a project. Afterward, a table drawn up with the most common hazards that occur during the execution of a project, guided by what is mentioned in the theoretical part and the relevant literature. To ensure the widespread of case study and protect the results of arbitrary generalizations, all of the specialized risks associated with the particular nature projects avoided. These risks are analyzed by the Pertmaster tools, since having been given qualitative and quantitative characteristics. The results are the new data for the Goal Programming. The risks are now the project influencing variables, grouped in categories. The main goal at this stage is the modeling of the data so that investment can be allocated in risk management to share in a way that ultimately yield the best possible result, a situation that is as close as possible to the ideal solution. However, many of the parameters of the problem are altered during the implementation of projects. So in a second phase of the model analysis the objectives and the goals are modified in order to solve the same problem. This ensures the prompt handling of issues arising in this dynamic environment.